ظہور حسین کھوسو

میر ظہور حسین خان کھوسو، ایک پاکستانی سیاست دان تھے جو 31 مئی 1990ء سے 17 نومبر 1990 ء تک بلوچستان اسمبلی کے اسپیکر  رہنے کے ساتھ ساتھ رند قبیلے کے رہنما بھی تھے۔  انہوں نے  بطور ایم پی اے  بلوچستان اسمبلی میں پی بی 26 کے لیے    خدمات انجام دیں۔ وہ بلوچستان نیشنل پارٹی سے وابستہ تھے اور سابق وزیر اعظم میر ظفر اللہ خان جمالی کے سیاسی حریف تھے۔ 

2005ء میں، ظہور کھوسو نے جعفرآباد ضلع میں اپنے رند قبیلے اور جمالیوں کے قبیلے کے درمیان سیاسی جنگ بندی پر بات چیت میں مدد کی، جس نے چار دہائیوں میں پہلی بار مصافحہ کیا اور "علاقے کے لوگوں کی بہتری کے لیے تعاون" کرنے کا فیصلہ کیا۔

سیاسی زندگی 
2008ء میں، کھوسو نے آزاد امیدوار کے طور پر عام انتخابات میں حصہ لیا اور ڈیرہ اللہ یار سے ایم پی اے منتخب ہوئے۔ بعد ازاں وہ پاکستان مسلم لیگ نواز میں شامل ہو گئے۔ 

ظہورکھوسو  2009ء میں بلوچستان میں این سی ایچ ڈی کے منصوبوں کےحامی تھے، اور انہوں نے وفاقی حکومت سے مطالبہ کیا کہ وہ بلوچستان میں نیشنل کمیشن فار ہیومن ڈویلپمنٹ کے شروع کیے گئے منصوبوں کو جاری رکھے اور ان کے لیے فنڈز جاری کرے۔ 

2010 ءمیں، کھوسو کو ان کی تعلیمی ڈگری میں جعلسازی کرنے پر PB-26 جعفرآباد-II سے بلوچستان اسمبلی کے ایم پی اے کے طور پر نااہل قرار دیا گیا تھا۔ سپریم کورٹ آف پاکستان نے الیکشن کمیشن کو ان کے خلاف سخت کارروائی کا حکم دے دیا۔    اگست 2012ء میں ڈسٹرکٹ اینڈ سیشن کورٹ کی طرف سے جعلی ڈگری رکھنے پر انہیں دو سال قید اور 5000 روپے جرمانے کی سزا سنائی گئی۔

ذاتی زندگی 
ظہور معروف قبائلی شخصیت میر منظور احمد خان کھوسہ کے بڑے بھائی اور سابق صوبائی وزراء میر اظہار خان کھوسہ اور میر سلیم خان کھوسہ کے چچا تھے۔

وفات 
ظہور پھیپھڑوں کے کینسر میں مبتلا ہونے کے بعد 23 اپریل 2023ء کو انتقال کر گئے۔  وہ کراچی کے آغا خان اسپتال   میں زیر علاج تھے۔ جہاں ان کا گلے کا آپریشن ہوا تھا، لیکن انتقال سے کچھ دن پہلے ان کی طبیعت زیادہ  خراب ہوگئی تھی۔

حوالہ جات 

پاکستانی سیاست دان
بلوچ شخصیات
2023ء کی وفیات
سال پیدائش غیر موجود
بیسویں صدی کی پیدائشیں
اپریل 2023ء
بلوچستان B A P پارٹی کے سیاست دان